open-index/open-wikipedia-markdown huggingface dataset:
Bent Skammelsrud

**Bent Andre Skammelsrud** () er ein tidlegare norsk fotballspelar frå Rakkestad i Østfold. I tolv sesongar spelte han på midtbana hos Rosenborg, der han var med å vinne 11 seriemeisterskap og tre cup-gull. Perioden 1987-2000 aksla den norske landslagsdrakta 38 gongar, og skåra seks landslagsmål.

### Klubbspel
Skammelsrud spelte for heimlege Rakkestad til han i 1986 melde overgang til andredivisjons-klubben Drøbak/Frogn. Han var sentral då klubben markerte seg i toppen av tabellen, og fekk sin landslagsdebut i 1987. Etter tre sesongar i Drøbak/Frogn spelte i 1989 for osloklubben og deretter i 1990 for den svenske toppklubben Malmö FF.

Våren 1991 vart Skammelsrud overført til Rosenborg. Sett vekk frå frå debutsesongen 1991, vart Skammelsrud seriemeister i kvar einaste sesong som Rosenborg-spelar. elleve i talet. Frå sin posisjon som defensiv midtbanespelar var venstrebeinte Skammelsrud ein sentral aktør då Rosenborg hevda seg i Meisterligaen i andre halvdel av 1990-åra. I januar 1998 fekk han kontrakt med den tyske klubben Bayer Leverkusen, men returnerte i mai månad til Rosenborg av familiære grunnar. Han la opp etter 2002-sesongen.

### Landslagsspel
Skammelsrud debuterte på det norske landslaget 14. november 1987 i ein kvalifiseringskamp til Sommar-OL 1988. Bortekampen mot Bulgaria i Sofia enda med tap 0-4. Det skulle gå to år til neste landskamp, men dei neste tre åra fekk han med seg ein heil del landskampar. Derimot fekk han lite speletid for Noreg i tida frå vinteren 1993 til vinteren 1997. Åra 1997-2000 var Skammelsruds beste i norsk landslagfotball, men kom likevel ikkje med i troppen til fotball-VM 1998. Under EM i fotball 2000 spelte han to av dei tre kampane Noreg deltok i. VM-kvalikkampen mot Armenia 2. september 2000 vart hans 38. og siste. Han skåra seks mål for Noreg, alle i privatlandskampar. 

### Merittar
*Seriemeister: 1992, 1993, 1994, 1995, 1996, 1997, 1998, 1999, 2000, 2001 og 2002 med Rosenborg
*Noregsmeister: 1992, 1995 og 1999 med Rosenborg

Skammelsrud vart tildelt Kniksenprisen i 2001.

## Kjelder

**Denne artikkelen bygger på «[[:nb:Bent Skammelsrud|Bent Skammelsrud]]» frå ,  den 26. september 2015.*  
 

**Denne artikkelen bygger på «[[:it:Bent Skammelsrud|Bent Skammelsrud]]» frå ,  den 26. september 2015.*
Frode Olsen

**Frode Olsen** () er ein tidlegare fotballspelar frå Stavanger som vakta det norske målet i 26 landskampar i tida 1995-2003.

Olsen spelte for FK Vidar fram til og med 1989. 1990-sesongen sleit han reservebenken i Rosenborg, året etter var han fyrstevalet mellom stengene i Strømsgodset. Han spelte berre den eine sesongen for drammensklubben, ein sesong som vart avslutta med siger i cupfinalen på Ullevaal stadion.

Dei fem sesongane 1992-96 stod Olsen i mål for IK Start. Deretter var han Stabæk-spelar i tre år, 1997-99, alle desse åra vart han kåra til Årets målvakt. I sin andre sesong med bærumslaget var han med å vinne NM-finale for andre gong, Stabæk sigra 3-1 over Rosenborg etter ekstraomgangar.

Olsen spelte 2000-02 for spanske Sevilla FC og 2002-04 for Viking Fotballklubb i fødebyen Stavanger.

### Merittar
* Noregsmeister 1991 med Strømsgodset 
* Noregsmeister 1998 med Stabæk IF

## Kjelder

**Denne artikkelen bygger på «[[:nb:Frode Olsen|Frode Olsen]]» frå ,  den 26. september 2015.*
Stabæk Idrætsforening

**Stabæk Idrætsforening** er eit idrettslag i Bærum, stifta 16. mars 1912. Laget er aktivt i idrettar som bandy, handball, fotball og alpin skiidrett. Stabæk IF har dei siste tiåra markert seg i fotball for menn med både noregsmeisterskap og seriemeisterskap, sidan 2010 også for kvinner. Handballaget for kvinner har i mange år spelt i toppdivisjonen. Gjennom eit halvt hundreår har bandylaget vore i aller fremste rekke.

## Kjelder

**Denne artikkelen bygger på «[[:nb:Stabæk Idrettsforening|Stabæk Idrettsforening]]» frå ,  den 26. september 2015.*
Bjørn Arild Levernes

**Bjørn Arild Levernes** () er ein tidlegare norsk fotballspelar, mest kjend som midtbanespelar for Vålerenga i tida 1995-2004.

## Karriere
### Klubbspel
Levernes spelte på andrenivå-laget Strømmen i sesongane 1991 og 1992. Dei neste to åra var han Kongsvinger-spelar. Levernes og lagkameraten Dag Riisnæs melde i 1995 overgang osloklubben Vålerenga. Her vart Levernes noregsmeister i 1997 og på ny i 2002. Han skåra eitt mål i begge finalane og er den einaste Vålerenga-spelaren som har skåra i to cupfinalar.

### Landslagsspel
I slutten av november 1995 spelte Levernes to landskampar for Noreg, begge på bortebane. Det vart uavgjort 1-1 mot Jamaica og tap 2-3 mot Trinidad og Tobago. I den siste kampen gav Tore Andre Flo og Levernes Noreg leiinga 2-0, før heimelaget snudde kampen og vann. 

### Merittar
*Norsk meister: 1997 og 2002 med Vålerenga

## Kjelder

*eu-football
----
**Denne artikkelen bygger på «[[:nb:Bjørn Arild Levernes|Bjørn Arild Levernes]]» frå ,  den 26. september 2015.*
Daniel Hestad

**Daniel Berg Hestad** () er ein norsk tidlegare fotballspelar frå Molde som spelte 21 sesongar for Molde Fotballklubb, og to (2003-05) for nederlandske SC Heerenveen. Gjennom alle desse sesongane på Molde; 1993-2003 og 2005-15 var han med å vinne fire noregsmeisterskap og tre seriemeisterskap. Hestad har spelt fleire toppseriekampar i Noreg enn nokon annan spelar og har klubbrekorden i talet på kampar for Molde, ein rekord han tok over etter far sin, Stein Olav Hestad. Landslagsspelarane Harry Hestad og Jan Berg er onklane hans.

Midtbanespelaren Hestad deltok i tida 1997-2005 i åtte landskampar for Noreg, utan å skåre mål og utan å etablere seg i landslagstroppen.

Han la opp vinteren 2016, etter at Molde FK rauk ut or Europa-ligaen.

### Merittar
*Noregsmeister: 1994, 2005, 2013 og 2014 med Molde
*Seriemeister: 2011, 2012 og 2014 med Molde

## Kjelder

**Denne artikkelen bygger på «[[:nb:Daniel Berg Hestad|Daniel Berg Hestad]]» frå ,  den 26. september 2015.*
Stig Inge Bjørnebye

**Stig Inge Bjørnebye** () er ein tidlegare fotballspelar og -trenar. Han spelte mellom andre for Kongsvinger IF, Rosenborg, Liverpool FC og Blackburn Rovers. Mellom 1989 og 2000 spelte han 75 landskampar  for Noreg, og skåra eitt landslagsmål. Bjørnebye var assistenttrenar 2003-06 for det norske landslaget og 2006/07 trenar i IK Start.

Han er gift med handballspelaren Hege Frøseth. Skihopparen Jo Inge Bjørnebye var far hans.

## Merittar
*Norsk seriemester: 1992 og 1994 med Rosenborg
*Noregsmeister i fotball: 1992 med Rosenborg
*Vinnar av den engelske ligacupen: 1995 med Liverpool
*Vinnar av den engelske ligacupen: 2002 med Blackburn

## Kjelder

**Denne artikkelen bygger på «[[:nb:Stig Inge Bjørnebye|Stig Inge Bjørnebye]]» frå ,  den 26. september 2015.*  
 
*eu-football
Sumpsmett

**Sumpsmett** (*Cistothorus apolinari*) er ein fugl i gjerdesmettfamilien som er endemisk for Colombia.

## Skildring
Han er ein liten smett på 12 centimeter med brun fjørdrakt, har mørke flekker på ryggen og mørke tverrstriper på halen. Ein underart har lys, nesten kvit underside.

Songen består hovudsakleg av låge tonar, med ein karakteristisk lyd av *tvii* og territorielle rop høyrast ut som *tjorr*. Fuglen lever av edderkoppar og små insekt. Vanlegvis gøymer dei seg i sumpar og i sivfelt med nærvere av espadana-plantar i dunkjevlefamilien og 'juncales' i storrfamilien. Hekkesesongen er i mars til august.

Utbreiingsområdet er i sumpområdet sør for Bogotá, og i Andes, Cundinamarca-departementet og Boyacá-departementet, total høgdutbreiing er mellom 2500 og 3900 moh.

Populasjonen er estimert til å ligge i området 1000 til 2500 individ er trudd å minke sterkt. Arten er klassifisert som *[[Raudlista|sterkt truga]]*, EN.

## Kjelder

**Denne artikkelen bygger på «[[:en:Apolinar's Wren|Apolinar's Wren]]» frå ,  den 26. september 2015.*  
* Kroodsma, D. & Brewer, D. (2005). *[http://www.hbw.com/node/58117 Apolinar's Wren (Cistothorus apolinari)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 26. september 2015 
*

;Referansar

## Bakgrunnsstoff
Fernanda Ribeiro

**Maria Fernanda Moreira Ribeiro** () er ein portugisisk tidlegare langdistaneløpar frå Penafiel. Ho vann gull på 10000 meter under EM 1994, VM 1995 og OL 1996. Ribeiro har delteke i rad ulike meisterskap der løping har stått på programmet, mellom anna terrengløp og stafettmeisterskap over lengre distansar, og skal ha vunne til saman 40 internasjonale medaljar.

## Aktiv
Frå 1986 til 1993 deltok Ribeiro på lengre distansar i samtlege internasjonale store meisterskap, utan å markere seg. Derimot markerte ho seg til gagns under friidretts-EM 1994 i Helsinki, der ho  vart europameister på 10000-meteren, 24 sekund føre landskvinna Conceição Ferreira. Frå den tid var Ribeiro alltid å rekne med i kampen om medaljane i dei store meisterskapane. Året etter EM-triumfen i Helsinki gjorde ho i Hechtel sitt livs snøggaste 5000-meterløp med tida 14.36,4. Ho lukkast så å vinne 10000 m under VM i friidrett 1995 i Göteborg, og å ta sølvmedaljen på 5000 meter. På milløpet sprang ho frå etiopiske Derartu Tulu på sisterunden, men på den halve distansen måtte ho sjølv sleppe irske Sonia O’Sullivan på oppløpet.

Under dei olympiske leikane 1996 i Atlanta vann Ribeiro gullmedaljen på 10000 m etter å ha vunne over kinesiske Wang Junxia i spurten. Frå verdsmeisterskapen 1997 i Aten fekk Ribeiro med seg ein bronsemedalje på 5000 meter og sølvmedaljen på 10000 meter. På 5000-meteren vart ho slått i spurten av rumenske Szabo og Roberta Brunet frå Italia, på milla var ho sjanselaus mot kenyanske Sally Barsosio. Også i friidretts-EM 1998 i Budapest vart Ribeiro sølvvinnar på 10000 meter, like framom rumenske Lidia Şimon.

I sin siste internasjonale sesong som baneløpar, OL-sesongen 2000, sikra Ribeiro seg bronsemedaljen på 10000 meter under sommarleikane 2000 i Sydney, bak dei etiopiske løparane Derartu Tulu og Gete Wami. Tida 30.22,8 var og er Ribeiro sin personlege rekord på 10000 meter. 

### Medaljar og plasseringar i internasjonale meisterskap
*EM 1986 i Stuttgart: Utslått i kvalifiseringa på 3000 m (9.32,6 =nr 25)
*VM 1987 i Roma: Utslått i kvalifiseringa på 3000 m (9.01,1 =nr 24)
*OL 1988 i Seoul: Utslått i kvalifiseringa på 3000 m (9.05,9 =nr 26)
*EM 1990 i Split: Utslått i kvalifiseringa på 3000 m (9.11,3 =nr 19)
*VM 1991 i Tokyo: Utslått i kvalifiseringa på 3000 m (9.01,9 =nr 22)
*OL 1992 i Barcelona: Utslått i kvalifiseringa på 3000 m (9.07,6 =nr 26)
*VM 1993 i Stuttgart: Nr 10 på 10000 m – 31.40,5
*EM 1994 i Helsinki: Gullmedalje på 10000 m – 31,08,7, framom Conceição Ferreira (31.32,8)
*VM 1995 i Göteborg: Gullmedalje på 10000 m – 31.04,9, og sølvmedalje på 5000 m (14.48,5)
*OL 1996 i Atlanta:  Gullmedalje på 10000 m – 31,01,6, framom Wang Junxia (31.02,5)
*VM 1997 i Aten: Sølvmedalje på 10000 m – 31.39,1, og bronsemedalje på 5000 m (14.58,8)
*EM 1998 i Budapest: Sølvmedalje på 10000 m – 31,32,3, bakom Sonia O’Sullivan (31,29,3)
*OL 2000 i Sydney: Bronsemedalje på 10000 m – 30.22,8, bakom Gete Wami (30.22,4)

## Kjelder

**Denne artikkelen bygger på «[[:en:Fernanda Ribeiro|Fernanda Ribeiro]]» frå ,  den 27. september 2015.*
Arne Erlandsen

**Arne Erlandsen** () er ein norsk fotballtrenar og tidlegare -spelar frå Kløfta i Akershus. Både som spelar og trenar er han mest kjend for sine prestasjonar i Lillestrøm Sportsklubb. I tida 1978-87 spelte midtbanespelaren Erlandsen 22 landskampar for Noreg og skåra eitt landslagsmål. Sidan 20. mai 2015 er han trenar i Fredrikstad Fotballklubb.

### Merittar
*Noregsmeister: 1985 med Lillestrøm
*Seriemeister: 1986 og 1989 med Lillestrøm
*Noregsmeister: 1991 med Strømsgodset

## Kjelder

**Denne artikkelen bygger på «[[:nb:Arne Erlandsen|Arne Erlandsen]]» frå ,  den 27. september 2015.*
Trond Egil Soltvedt

**Trond Egil Soltvedt** () er ein tidlegare fotballspelar, fødd på Voss. Han var ein sentral spelar i Viking Fotballklubb då laget vart cupmeister i 1989 og seriemeister i 1991. Seinare spelte han for SK Brann, Rosenborg og dei engelske klubbane Coventry, Southampton og Sheffield Wednesday. Soltvedt spelte fire landskampar for Noreg i 1997 og 1998. Han trappa ned i 2003, men spelte eit par sesongar i lokalavdelingar i Nordhordland.

### Merittar
*Noregsmeister: 1989 med Viking FK
*Seriemeister: 1991 med Viking FK
*Noregsmeister: 1995 med Rosenborg
*Seriemeister: 1995 og 1996 med Rosenborg

## Kjelder

**Denne artikkelen bygger på «[[:nb:Trond Egil Soltvedt|Trond Egil Soltvedt]]» frå ,  den 27. september 2015.*
Gøran Sørloth

**Gøran Sørloth** () er ein tidlegare fotballspelar, fødd i Kristiansund og oppvoksen i Rissa. Midtspissen Sørloth, som spelte for Rosenborg i tida 1985-93, vart seriemeister fem gongar og cupmeister tre gongar med Trondheims-klubben. Frå sin landslagdebut i 1995 til VM i fotball 1994 i USA spelte han 55 landskampar for Noreg, og skåra 15 landslagsmål.

### Merittar
*Seriemeister: 1985, 1988, 1990, 1992 og 1993 med Rosenborg
*Noregsmeister: 1988, 1990 og 1992 med Rosenborg

## Kjelder

**Denne artikkelen bygger på «[[:en:Gøran Sørloth|Gøran Sørloth]]» frå ,  den 27. september 2015.*
Per-Mathias Høgmo

**Per-Mathias Høgmo** () er ein norsk fotballtrenar og tidlegare fotballspelar frå Gratangen. Han var landslagstrenar for Noregs kvinnelag i tida 1997-2000, ein periode som vart avslutta med at Noreg vart olympiske meistrar under Sommar-OL 2000 i Sydney. Sidan september 2013 er han landslagstrenar for Noregs mannlege landslag. 

Høgmo, som spelte for Tromsø IL i tida mellom 1984 og 1989, fekk i 1986 ein landskamp for Noreg. I 1986 spelte han venstreveng då Tromsø vann 4-1 over Lillestrøm SK i cupfinalen på Ullevaal stadion. Han har vore klubbtrenar i Tromsø, Moss FK, Rosenborg og svenske Djurgården.

## Kjelder

**Denne artikkelen bygger på «[[:nb:Per-Mathias Høgmo|Per-Mathias Høgmo]]» frå ,  den 27. september 2015.*
Dura i Hebron

**Dura** (arabisk دورا) er ein palestinsk by som ligg 11 kilometer sørvest for Hebron i Hebron guvernement sør på Vestbreidda. I følgje Palestinsk statistisk sentralbyrå hadde byen eit folketal på over 28&nbsp;268 i 2007. 

## Etymologi
I følgje kommunen kjem namnet «Dura» frå eit kanaanittisk ord som tyder hus, og ikkje frå det arabiske ordet for korn. 

Det kanaanittiske namnet frå oldtida er *Adoraim,* og er nemnt i Bibelen (2. Krøn 11:9) som ein av byane som Rehoboam bygde festningsverk i.

## Historie
Byen vart kalla  «Adora» i antikken. Mellom åra 57 og 47 fvt., vart regionen i hashemoneiske kongedømet Judea delt i fem distrikt eller *synedria,* der Adora truleg var hovudstaden aust i Idumaea. Etter dette vart Idumaea ein del av distriktet Judea i nord, og den ein gong så kraftig helleniserte byen vart hovudsakleg jødisk. 

Tidleg i islamsk tid, var Dura kjend for vindruene sine og ei type rosin kalla duri.

### Osmansk tid
I 1596 stod Dura oppført i osmanske skattelister som ein del av Khalil *[[nahiya]]* i Quds *[[liwa]]*. Han hadde eit folketal på 49 muslimske hushaldningar og betalte skatt for kveite, bygg, oliven, vindruer eller frukttre, og geiter eller bikubar.

I 1834 deltok innbyggjarane i Dura i eit opprør mot egyptaren Ibrahim Pasha, som tok over området i 1831 til 1840. 

I 1877 fekk løytnant Kitchener nokre gutar i Dura piska etter at dei hadde kasta steinar på eit medlem av Palestine Exploration Fund.

I 1883 vart Dura i «Survey of Western Palestina» skildra som «ein stor og nærande landsby i ei åsside, med ope lende i aust. Sletta vart dyrka med korn. Nord for Dura stod nokre få oliven tre, og andre stod i sør. Husa er av stein. Sør for landsbyen er to Mukamar med kvite kuplar, og i vest, oppafor landsbyen, ligg grava til Neby Nuh. Nær desse ligg det nokre gravholer. Staden er godt forsynt med vatn frå tre kjelder i aust og ei i sør.»

## Klima
Klimaet i Dura er tørt om sommaren, men får noko nedbør om vinteren. Årsmiddelnedbøren er kring 500 mm. 

## Kjelder

**Denne artikkelen bygger på «[[:en:Dura, Hebron|Dura, Hebron]]» frå ,  den 27. september 2015.* 
*** oppgav desse kjeldene:*
Hugo Hansen

**Hugo-André Hansen** () er ein norsk tidlegare fotballspelar frå Vega. Han var Bryne-spelar i periodane 1985-88 og 1992-94. I mellomtida var han Molde-spelar 1989-90 og Rosenborg-spelar i 1991. Hansen, som vanlegvis spelte sideback, vart cupmeister med Bryne FK i 1987 og tapande cupfinalist med Molde FK i 1989. I tida 1986-90 spelte han 14 landskampar i forsvarsrekka til det norske landslaget.

Han er far til fotballspelarane Cato og Hege Hansen.

### Merittar
*Noregsmeister: 1987 med Bryne FK
*NM-sølv: 1989 med Molde FK

## Kjelder

**Denne artikkelen bygger på «[[:nb:Hugo Hansen|Hugo Hansen]]» frå ,  den 27. september 2015.*
Yatta

**Yatta** eller **Yattah** (arabisk يطّا, hebraisk skrift יטא) er ein palestinsk by i Hebron guvernement på ei høgd, kring 8&nbsp;km sør for byen Hebron på Vestbreidda. I følgje Palestinsk statistisk sentralbyrå hadde han eit folketal på 48&nbsp;672 i 2007.

## Historie

Yatta er identifisert med den bibelske byen Jutta.
Ein jødisk gravplass datert til 100-talet evt. vart funnen i byen i 1931. Eusebius (300-talet) skreiv at Yatta var «ein svært stor, jødisk landsby, 18 mil sør for Beit Guvrin.»

I 1596 hadde han eit folketal på 127 muslimske familiar, og betalte skatt for kveite, bygg, oliven, geiter og bikubar. I 1931 var folketalet 4&nbsp;034 muslimar. 

Survey of Western Palestine skildra landsbyen i 1870-åra som ein «stor landsby på ei høgd. Han er bygd av stein, men somme av innbyggjarane bur i telt. Vassforsyninga kjem frå cisterner. I sør ligg det graver hogde ut i berget, og vinpresser i stein finst over heile landsbyen. Området er særs steinete, sør for landsbyen ligg spreidde oliven, i vest, like nedanfor ei klippe, ligg ein liten olivenhage der leiren til kartleggingsgruppa slo leir i 1874. Sørvest for leiren står nokre fikentre. Landsbyen vert sagt å ha 17&nbsp;000 sauer, i tillegg til geiter, kyr, kamelar, hestar og eslar. Sjeiken aleine har 250 sauer.»

Minst sju palestinarar vart drepne i Yatta under den andre Intifada i 2002-2004. 

## Kjelder

**Denne artikkelen bygger på «[[:en:Yatta i Hebron|Yatta i Hebron]]» frå ,  den 27. september 2015.* 
*** oppgav desse kjeldene:*
*


## Bakgrunnsstoff
* yatta-munc.org 
* Yatta Town
Ad-Dhahiriya

**Ad-Dhahiriya** (òg kalla **az-Zahiriya**) (arabisk الظاهرية) er ein palestinsk by i Hebron guvernement, 23&nbsp;km sørvest for byen Hebron sør på Vestbreidda. I følgje Palestinsk statistisk sentralbyrå hadde ad-Dhahiriya eit folketal på 28&nbsp;776 i 2007.

## Historie
I følgje Claude Reignier Conder og H.H. Kitchener var Ad-Dhahiriya truleg den eldgamle, bibelske byen Debir.

I følgje Survey of Western Palestina hadde landsbyen eit folketal på 300-400 i 1874.

Den første landsbykommunen vart grunnlagd i 1963.

## Kjelder


**Denne artikkelen bygger på «[[:en:Ad-Dhahiriya|Ad-Dhahiriya]]» frå ,  den 27. september 2015.* 
*** oppgav desse kjeldene:*
* s. 406, (+special papers s. 36)
*Rajab, Jehan S. (1989). *Palestinian Costume*, London: Kegan Paul International. ISBN 0-7103-0283-5 contains several striking costumes from Ad-Dhahiriya reproduced from the Rajab Collection, Kuwait.


## Bakgrunnsstoff
*SWP map 25
*Velkomen til The City of al-Dhahiriya
*Adh Dhahiriya Town (Fact Sheet)
Kommunar i Den palestinske sjølvstyresmakta

I territoria som vart administrert av Den palestinske sjølvstyresmakta, er ein **kommune** (arabisk هيئة محلية) ei administrativ eining med eit lokalt styre liknande ein by. Dei vart grunnlagde etter Lokalstyredepartmentet til Den palestinske sjølvstyresmakta vart oppretta i 1994. Alle kommunane har eit eige kommunestyre. Medlemmane i kommunestyret og borgarmeisteren vert valde av innbyggjarane i kommunen. Det finst fire forskjellige kommunetypar i kvart guvernement.  

## Kommunetypar
**Komune A (by)** - Hovudkommunar eller distriktshovudstader i guvernementet. Det er 14 kommunar på nivå A. Desse vert alle rekna som byar. Kommunestyret består av 13 medlemmar og ein styreformann, i tillegg til ein vald borgarmeister. 

**Kommune B (by eller tettstad)** - Kommunar som har innbyggjartal over 8&nbsp;000 innbyggjarar eller har lenge eksistert som lokale kommunar under israelske administrasjon. Det finst 41 kommunar på nivå B. Dei har eit kommunestyre med 13 medlemmar og ein styreformann. 

**Kommune C (tettstad)** - Kommunar med folketal kring 4&nbsp;000-8&nbsp;000. Dei fleste vart oppretta av Den palestinske sjølvstyresmakta i nyare tid. Det finst 47 kommunar på nivå C, styrt av eit kommunestyre med 11 medlemmar. 

**[[Landsbykommunar i Den palestinske sjølvstyresmakta|Kommune D (landsby)]]** - Kommunar med folketal over 1&nbsp;000. Det finst 220 kommunar på nivå D, som vert styrte av eit kommunestyre med 9 medlemmar. 

## Sjå òg
*Byar i Dei palestinske territoria
*Palestinsk flyktningleir

## Kjelder

**Denne artikkelen bygger på «[[:en:Municipality (Palestinian Authority)|Municipality (Palestinian Authority)]]» frå ,  den 27. september 2015.* 
*** oppgav desse kjeldene:*
Jørn Andersen

**Jørn Andersen** () er ein tysk fotballtrenar- og spelar. Midtspissen spelte for dei norske idrettslaga Østsiden IL, Fredrikstad Fotballklubb og Vålerenga IF, før han hausten 1985 vart overført til vesttyske FC Nürnberg. Dei neste ti åra spelte han i fem tyske klubbar, der han gjorde mest av seg i nemnde Nürnberg (1985-88) og Eintracht Frankfurt (1988-90, 1991-94). Handballspelaren Bjørg Andersen er mor hans.

Jørn Andersen kjem frå Fredrikstad. Han vart tysk statsborgar i 1993 og sa då frå seg norsk statsborgarskap.

### Spelar
Andersen debuterte i toppserien i 1982 for Fredrikstad, og vart cupmeister med klubben i 1984. Sidan Fredrikstad same sesongen rykte ned i 2. divisjon, melde han føre 1985-sesongen overgang til Vålerenga, der han viste seg den meste målfarlege spissen med sine 23 mål. Ved sesongslutt var han overført til Nürnberg, der vart verande i tre sesongar. Frå 1988 var han i tre år Eintracht Frankfurt-spelar, der i sesongen 1989/90 skåra 18 mål i serien og vart dermed toppskårar i bundesliga, som den aller fyrste utlendingen. Sidan var han innom klubbar som Fortuna Düsseldorf, Hamburger SV, Dynamo Dresden og dei sveitsiske klubbane FC Zürich og FC Lugano, utan å markere seg. Andersen skåra 67 mål i sine 243 kampar i tysk bundesliga.

Andersen debuterte på norske landslaget i 1985, og noterte seg for fem landslagsmål gjennom sine 27 kampar i tida fram mot 1990.

### Trenar
Sidan han la opp i 2001 har Andersen vore trenar for fotballag i Sveits, Tyskland, Hellas og Austerrike. I 2015 vart han tilsett i Austria Salzburg. Frå mai 2016 har Andersen vore landslagstrenar for Nord-Korea.

### Merittar
*Noregsmeister: 1984 med Fredrikstad FK

Andersen er tysk statsborgar sidan 1993.

## Kjelder

**Denne artikkelen bygger på «[[:nb:Jørn Andersen|Jørn Andersen]]» frå ,  den 28. september 2015.*  
 

**Denne artikkelen bygger på «[[:de:Jørn Andersen|Jørn Andersen]]» frå ,  den 28. september 2015.*  
 

## Bakgrunnsstoff
*Nils Henrik Smith: «Mannen, myten og måljegaren - eit møte med Jørn Andersen» i *Josimar* 2015/10:8-23.
Svein Grøndalen

**Svein Grøndalen** () er ein tidlegare fotballspelar frå Halden som spelte 77 landskampar for Noreg i tida 1973-1984. 

Grøndalen var forsvarsspelar i Raufoss til og med 1974. Frå 1975 til-80 var han Rosenborg-spelar, då han studerte ved Norges Tekniske Høgskole i Trondheim. Han spelte på Moss i tida 1981-84, trappa deretter ned forballsatsinga.

Gjennom ti år var Grøndalen ein sikker mann i lagoppstillinga til Noregs landslag, nesten alltid på venstrebacken. Han vart kjend for sin kontante spelestil og har i ettertid fått mykje omtale for ei takling av det svenske landslagsesset Ralf Edström då Noreg i 1977 vann 2-1 over Sverige i ein EM-kvalifiseringkamp, der Edström vart påført ein alvorleg skade.

### Merittar
*Norsk meister: 1983 med Moss FK
*Tapande cupfinalist: 1981 med Moss FK

## Kjelder


**Denne artikkelen bygger på «[[:nb:Svein Grøndalen|Svein Grøndalen]]» frå ,  den 28. september 2015.*  
**Denne artikkelen bygger på «[[:en:Svein Grøndalen|Svein Grøndalen]]» frå ,  den 28. september 2015.*
Arne Møller (1960)

**Arne Møller** () er ein norsk fotballtrenar og tidlegare spelar. Han var Brann-spelar i tida 1979-88, frå hausten 1988 til 1990 splete han for greske Aris Thessaloniki. Midtbanspelaren Møller var med å vinne den norske cupfinalen i 1982 med SK Brann. Også i 1987 og 1988 spelte Brann og Møller cupfinalar, desse enda med tap. I 1986 og 1987 spelte han fire landskampar for Noreg, utan å kome på skåringslista.

Møller har vore trenar for Fana IL på nivå to, og var sportsrektør i Brann 2000-02. Seinare har han vore trenar for kvinnelaga IL Sandviken og i 2014 i Avaldsnes IL.

I 2004 gav Møller ut boka *Frispark - kunsten og den bevisstløse fotballen*.

## Merittar
*Noregsmeister: 1982 med SK Brann
*Tapande cupfinalist: 1987 og 1988
 
## Kjelder

**Denne artikkelen bygger på «[[:nb:Arne Møller (1960)|Arne Møller (1960)]]» frå ,  den 28. september 2015.*
Erik Solér

**Erik Francisco Solér** () er ein norsk forretningsmann og tidlegare fotballspelar frå Oslo som spelte 39 landskampar for Noreg i tida 1982 til 1988. Han er mest kjend som Lillestrøm-spelar, cupmeister 1981 og seriemeister 1989. Elles spelte han i kortare periodar for Eik IF, SK Brann, tyske Hamburger SV og danske AGF Aarhus.

Sidebacken Solér skåra fire landslagsmål, og var mellom anna med på å vinne over Italia i ein privatlandskamp i Lecce i 1985.

### Merittar
*Noregsmeister: 1981 med Lillestrøm SK
*Seriemeister: 1989 med Lillestrøm SK

## Kjelder

**Denne artikkelen bygger på «[[:nb:Erik Solér|Erik Solér]]» frå ,  den 28. september 2015.*
Rokkanførelesinga

**Stein Rokkan-førelesningene**, oftast omtala som *Rokkanførelesinga *på norsk, eller *Stein Rokkan Memorial Lecture* på engelsk, er ei årleg førelesing som vert arrangert av Institutt for samanliknande politikk ved Universitetet i Bergen. Førelesingane har til føremål å trekkja fram nokre av dei mest framståande akademikarane innanfor dei emna Stein Rokkan arbeidde med, slik som statsvitskap, sosiologi og samanliknande politikk.

## Rokkanførelesarar
* 1981 Erik Allardt
* 1982 William J. MacKenzie
* 1983 Peter Flora
* 1984 Robert A. Dahl
* 1985 Shmuel N. Eisenstadt
* 1986 Reinhard Bendix
* 1987 Henry Valen
* 1988 Juan J. Linz
* 1989 Max Kaase
* 1990 Johan Galtung
* 1991 Hans Daalder
* 1992 Seymour Martin Lipset
* 1993 Charles Tilly
* 1994 Jens Alber
* 1995 Peter Mair
* 1996 Hans-Dieter Klingemann
* 1997 Derek Urwin
* 1998 Peter H. Merkl
* 1999 William Millar
* 2000 Stefano Bartolini
* 2001 Øyvind Østerud
* 2002 Theda Skocpol
* 2003 Ólafur Ragnar Grímsson
* 2004 Pippa Norris
* 2005 Johan P. Olsen
* 2007 Frances Fox Piven
* 2008 Marker N. Franklin
* 2009 Adam Przeworski
* 2010 Bu Rothstein
* 2011 Robert D. Putnamhttp://forskning.no/kristendom/2011/04/splitter-og-samler-usa
* 2012 Margaret Levi
* 2013 Donatella della Portar
* 2014 Herbert Kitschelt
* 2015 Lee EPstein

## Referanser
Beit Ula

**Beit Ula** (arabisk بيت أولا) er ein palestinsk by i Hebron guvernement, ti kilometer nordvest for Hebron, sør på Vestbreidda. I følgje Palestinsk statistisk sentralbyrå hadde byen eit folketal på 10&nbsp;885 innbyggjarar i 2007.

## Kjelder

**Denne artikkelen bygger på «[[:en:Beit Ula|Beit Ula]]» frå ,  den 28. september 2015.* 
*** oppgav desse kjeldene:*

	

## Bakgrunnsstoff
*Velkomen til Bayt Aula
Beit 'Awwa

**Beit Awwa** (arabisk بيت عوّا) er ein palestinsk by i Hebron guvernement sør på Vestbreidda, 22 kilometer vest for Hebron og 4 kilometer vest for Dura. I følgje Palestinsk statistisk sentralbyrå hadde Beit Awwa eit folketal på 8&nbsp;064 innbyggjarar i 2007. 

Etter seksdagarkrigen i 1967 vart Beit Awwa fullstendig øydelagd. 

## Kjelder


**Denne artikkelen bygger på «[[:en:Beit &#39;Awwa|Beit &#39;Awwa]]» frå ,  den 28. september 2015.*  


## Bakgrunnsstoff
*Velkomen til Bayt 'Awwa

Hebron guvernement
Beit Ummar

**Beit Ummar** (arabisk بيت اُمّر) er ein arabisk by, 11 km nordvest for Hebron i Hebron guvernement. I følgje Palestinsk statistisk sentralbyrå hadde byen i 2007 eit folketal på 13&nbsp;348 innbyggjarar. Sidan den andre Intifada har arbeidsløysa vore mellom 60 til 80 %, hovudsakleg fordi mange innbyggjarar tidlegare arbeidde i Israel. 

## Historie
Ein trur at Beit Ummar er den bibelske landsbyen Maarath. I følgje somme segner vart byen kalla opp etter den islamske kalifen Umar ibn al-Khattab fordi han visstnok ofte vitja byen. Mange av dei hovudsakleg muslimske innbyggjarane er etterkomarar etter arabiske kristne familiar og i gamlebyen er det fleire kristne ruinar.

Den franske oppdagaren Victor Guérin vitja landsbyen i 1863 og estimerte at han hadde kring  450 innbyggjarar.
I 1883 skildra Palestine Exploration Fund i *Survey of Western Palestine* (SWP) Beit Ummar som «ein liten landsby som er lett synleg frå langt mot nord. Det går ein eldgammal veg gjennom han. Kring 1 km nordaust for landsbyen ligg ei god kjelde, ' Ain Kufin. Moskeen har eit lite tårn ved sidan av. Det kringliggande nabolaget er dekt med kratt.»

I folketeljinga i 1922, utført av Dei britiske mandatstyresmaktene, hadde Bait Ummar eit folketal på 829, alle muslimar, og dette auka i folketeljinga i 1931 til 1&nbsp;135, framleis berre muslimar, i 217 busette hus. I 1945 var folketalet i Beit Ummar 80 jødar og 1&nbsp;600 arabarar, som eigde 30&nbsp;129 mål land i følgje ei offisiell landmåling. 2&nbsp;912 mål var plantasjar og irrigert land, 12&nbsp;879 for korn, medan 55 mål var utbygd (urbant) land.

## Kjelder


**Denne artikkelen bygger på «[[:en:Beit Ummar|Beit Ummar]]» frå ,  den 28. september 2015.* 
*** oppgav desse kjeldene:*
*
*Clermont-Ganneau, Charles Simon  (1896): *[http://www.archive.org/details/archaeologicalre01cler   Archaeological Researches in Palestina 1873-1874],* [ARP], omsett frå fransk av J. McFarlane, Palestine Exploration Fund, London. Volume 1. 
*
* 
*
* 
*
*
*


## Bakgrunnsstoff
*Velkomen til Bayt Ummar
Colombiatyrann

**Colombiatyrann** (*Myiarchus apicalis*) er ein fugl i tyrannfamilien som lever i eit stort utbreiingsområde i Magdalendalen (departementa Santander, Boyacá og Huila), i indre Valle del Cauca-departementet og i Cauca-departementet.

## Skildring
Arten har ein tyisk tyrann-utsjånad, han er mellomstor, ca. 17 centimeter med kroppsvekt på rundt 30 gram. Fjørdrakta til vaksne fuglar har mørk olivenbrun overside og gul underside. Strupen og brystet er i lys grå farge. Han skil seg frå andre artar i denne slekta ved at han har lys haletipp. Habitatet til colombiatyrannar kan variere, det kan vere i tørr krattvegetajon og i meir opne område med nokre tre. Føretrekt høgd er under 1700 moh., men total strekk ho seg frå 400 til 2500 moh.

Dei sit på greiner i låg eller middels høgd, der dei ventar på insekt. Små frukt kan òg gå inn i dietten.

## Kjelder

* Joseph, L. (2004). *[http://www.hbw.com/node/57503 Apical Flycatcher (Myiarchus apicalis)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 26. september 2015 
*BirdLife International (2015) Species factsheet: *[http://www.birdlife.org/datazone/species/factsheet/22700424 Myiarchus apicalis] *. Henta frå http://www.birdlife.org den 26. september 2015

;Referansar

## Bakgrunnsstoff
Idhna

**Idhna** (arabisk إذنا) er ein palestinsk by sør på Vestbreidda, i Hebron guvernement, 13 kilometer vest for Hebron og kring ein kilometer aust for Den grøne linja. I følgje Palestinsk statistisk sentralbyrå hadde byen eit folketal på kring 19&nbsp;012 innbyggjarar i 2007.

Idhna er fysisk delt i ein sørleg og ein nordleg del av Wadi al-Feranj. Hovudnæringa i Idhna er jordbruk.

## Historie
Idhna har vore busett sidan kanaanittisk tid (bronsealderen), og det er gjort funn av eldgamle ruinar i byen. Byen er identifisert som den bibelske byen Dannah, som er nemnt i Josva 15:49. hebraiske folk, austromarar og arabarar hadde alle kontroll over området og det er funne myntar, statuar, graver og keramikk datert til desse kring i byen.

Idhna vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Halil *[[nahiya]]* i Quds *[[liwa]]*. Han hadde eit folketal på 68 hushaldningar, alle muslimar. Innbyggjarane i landsbyen betalte skatt for kveite, bygg, oliven, vindruer, frukttre, geiter og/eller bikubar.

Edward Robinson, som vitja Idhna i 1838, registrerte at dei to delane av byen vart leia av kvar sin *[[sjeik]]* og innbyggjarar i kvar del følgde sjeikande i interne kranglar. Like ved Idhna ligg ruinane av den opphavlege landsbyen, som er totalt dekt av åkrar i dag. Ein har òg funne mosaikksteinar i marmor på staden.

Den franske oppdagaren Victor Guérin vitja Idna i juni 1863. Han estimerte folketalet til nesten 500 innbyggjarar, delt inn i to distrikt, kvar styrt av ein eigen sjeik. Mange hus, særleg små *Bordj*, var bygde med eldgamle steinar, daterte attende til oldtida.

I 1883 skildra Palestine Exploration Fund i *Survey of Western Palestine* (SWP) Idhna som «ein liten landsby i sørsida av ein ås [ ] delt i to av eit lite søkk.» SWP skreiv òg at det låg fleire store grotter nær byen med nisjer for lampar eller hovudskallar.

I folketeljinga i 1922, utført av Dei britiske mandatstyresmaktene, hadde Idna eit folketal på 1&nbsp;300, alle muslimar, og dette auka i folketeljinga i 1931 til 1719, framleis alle muslimar, i 317 hus.

I 1945 var folketalet i Idna 2&nbsp;190, alle arabarar, som eigde 34&nbsp;002 mål land i følgje ei offisiell landmåling. 528 mål var plantasjar og irrigert land, 14&nbsp;481 for korn, medan 153 mål var utbygd (urbant) land.

## Kjelder


**Denne artikkelen bygger på «[[:en:Idhna|Idhna]]» frå ,  den 28. september 2015.* 
*** oppgav desse kjeldene:*
* 
* 
*
*
*  
*
* 
*


## Bakgrunnsstoff
*Velkomen til Idna
*
Kharas

**Kharas** (arabisk خاراس) er ein palestinsk by sør på Vestbreidda, 12 kilometer nordvest for Hebron, i Hebron guvernement. I følgje Palestinsk statistisk sentralbyrå hadde byen eit folketal på 6&nbsp;665 innbyggjarar i 2007.  Han ligg ved den nordlege munningen til Wadi ’Arab nær ruinane av 'Elah. I nærleiken ligg Nuba og Beit Ula i sør, Surif i nord og Halhul i aust.  

## Kjelder

**Denne artikkelen bygger på «[[:en:Kharas|Kharas]]» frå ,  den 28. september 2015.* 
*** oppgav desse kjeldene:*



## Bakgrunnsstoff
* Velkomen til Kharas
Nuba i Hebron

**Nuba** (arabisk نوبا) er ein palestinsk landsby som ligg 11 kilometer nordvest for Hebron. Landsbyen høyrer til Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 4&nbsp;336 i 2007. 

## Historie
Landsbyen er nemnt seint på 1300-talet i eit dokument av mamelukk-sultanatet som styrte Palestina frå Kairo, der tre landsbybuarar er kalla «ar'ru'asā (leiarane) i landsbyen Nūbā». 

### Osmansk tid
Nuba vart, som resten av Palestina, ein del av Det osmanske riket i 1517, og i skattelista frå 1596, landsbyen oppført i skattelister som ein del av i Halil *[[nahiya]]* i Quds *[[liwa]]*. Han hadde eit folketal på 82 muslimske hushaldningar og betalte skatt for kveite, bygg, vindruer og frukttre, tilfeldige inntekter, geiter og/eller bikubar.

I 1883 skildra Palestine Exploration Fund i *Survey of Western Palestine*  Nuba som «ein liten landsby oppå ein låg ås, med ein brunn kring 1,5 km mot aust.»

### Det britiske mandatet
I folketeljinga i 1922 hadde Nuba' 357 innbyggjarar, alle muslimar.  Dette hadde auka i folketeljinga i 1931 til 611 muslimar, i 140 hus.

I 1945 var folketalet i Nuba 760 arabarar, som eigde 22&nbsp;836 mål land i følgje ei offisiell landmåling. 403 mål var plantasjar og irrigert land, 10&nbsp;116 for korn, medan 33 mål var utbygd (urbant) land.

## Kjelder


**Denne artikkelen bygger på «[[:en:Nuba, Hebron|Nuba, Hebron]]» frå ,  den 28. september 2015.* 
*** oppgav desse kjeldene:*
*
* 
*
*  (p.124)
*
*  
*


## Bakgrunnsstoff
*Velkomen til Nuba
Sa'ir

**Sa'ir** (arabisk سعير, òg skrive **Saeer**) er ein palestinsk by i Hebron guvernement sør på Vestbreidda, 8&nbsp;km nordaust for Hebron. I nærleiken ligg Beit Fajjar og al-Arroub i nord, Beit Ummar i nordvest, Halhul i vest og Beit Einun og ash-Shuyukh i sør. Daudehavet ligg like aust for kommunegrensa til Sa'ir. I 2007 hadde byen i følgje Palestinsk statistisk sentralbyrå eit folketal på over 18&nbsp;045. 

## Historie
Under Romarriket vart byen kalla *Sior*, som kjem frå det arameiske ordet *sar* eller «høgd» Det er gjort funn av bysantinsk keramikk. Palestine Exploration Fund skreiv i *Survey of Western Palestine* (SWP) at: «Grava til El 'Ais (Esau), sør for landsbyen, ere it kammer som er 37x20 fot, med ein Mihrab på sørveggen. Det er hengd opp eit strutse-egg i nærleiken. Det ligg òg gravholer sørvest for denne staden.»

### Osmansk tid
I 1596 stod Sa'ir oppført i osmanske skattelister som ein del av Halil *[[nahiya]]* i Quds Liwa. Han hadde ein heilt muslimsk folkesetnad på 72 hushaldningar. Skattar vart betalte for kveite, bygg, sommaravlingar, oliventre, geiter og/eller bikubar.

Den franske oppdagaren Victor Guérin vitja landsbyen i 1860-åra, og estimerte at han hadde kring 400 innbyggjarar.  SWP skildra Sa'ir i 1883 som «ein mellomstor landsby, i ein dal omgjeve av oppdyrka mark.» Dei lokal muslimane meinte at ein *[[maqam]]* («grava til ein heilag person») i Sa'ir var grava til Esau, som dei kalla «Aisa.» SWP meinte at dette var feil og at grava til Esau var på det bibelske fjellet Seir.

### Det britiske mandatet era
I folketeljinga i 1922, utført av Dei britiske mandatstyresmaktene, hadde Sa'ir eit folketal på 1&nbsp;477, alle muslimar.  I folketeljinga i 1931 var folketalet i Si'ir 1&nbsp;967, framleis berre muslimar, i 388 busette hus. I 1945 var folketalet i Si'ir 2&nbsp;710, alle arabarar, som eigde 92&nbsp;423 mål land i følgje ei offisiell landmåling. 2&nbsp;483 mål var plantasjar og irrigert land, 10&nbsp;671 for korn, medan 76 mål var utbygd (urbant) land.

### Etter 1948
Etter den arabisk-israelske krigen i 1948, og etter våpenkvileavtalen i 1949, Sa'ir under Jordan sitt styre.

Etter Osloavtalen i 1993 hamna Sa'ir i «Område B» som gav Den palestinske sjølvstyresmakta (PNA) kontroll over sivile saker i byen, medan Israel heldt kontroll over tryggleiken.

## Kjelder


**Denne artikkelen bygger på «[[:en:Sa&#39;ir|Sa&#39;ir]]» frå ,  den 28. september 2015.* 
*** oppgav desse kjeldene:*
*
*  
*  
*  s. 150-1
* 
* 
*
*
*  
*
*


## Bakgrunnsstoff
*Velkomen til Sa'eer
As-Samu

**As Samu**' eller **es-Samu**' (arabisk السموع) er ein by i Hebron guvernement på Vestbreidda i Dei palestinske territoria, 12 kilometer sør for byen Hebron og 60 kilometer sørvest for Jerusalem. Edward Robinson identifiserte byen som den bibelske Eshtemoa. 

## Geografi
Området er åslendt med fleire dalar. Våpenkvilelinja frå 1949 (Den grøne linja) strekkjer seg aust til vest, kring fem kilometer sør for Samu. I følgje Palestinsk statistisk sentralbyrå hadde byen eit folketal på 19&nbsp;649 i 2007. 

## Historie
På 1100-talet bygde krossfararar ei borg her, som var ein del av den austlege forsvarslinja deira. I 1838 identifiserte Edward Robinson byen Semua som den bibelske Eshtemoa. Eshtemoa, som tyder «lydigheit», var eigd av prestar og nemnt i Josvas bok (19:50, 21:14), i Samuel I (30:25) og i Krønikebøkene I (4:17, 6:42).

Jerusalem Talmud nemner Eshtemoa i tillegg til ein *[[amora]]* som var aktiv i byen på 300-talet, kalla Hasa av Eshtemoa. Eusebius frå Cæsarea (300-talet) skildrar Eshtemoa i *Onomasticon* som ein jødisk by i 'Daroma', nord for Aniam, innafor Eleutheropolis-regionen (Bet Guvrin). Under romersk og bysantinsk tid vart Eshtemoa skildra som ein stor jødisk landsby.

I 1934 vart ruinane av ei eldgamal synagoge oppdaga og staden vart grave ut i 1969.

I 1966 sette Israel i gang eit storskala åtak mot byen, som førte til at femten jordanske soldatar og tre jordanske sivile mista livet. 44 andre soldatar og 96 sivile vart skadde. Den israelske kommandanten vart drepen, medan ti andre israelske soldtar vart skadde. 

## Kjelder

**Denne artikkelen bygger på «[[:en:As-Samu|As-Samu]]» frå ,  den 28. september 2015.* 
*** oppgav desse kjeldene:*


## Bakgrunnsstoff
Surif

**Surif** (arabisk صوريف) er ein palestinsk by i Hebron guvernement 25&nbsp;km nordvest for byen Hebron. I følgje Palestinsk statistisk sentralbyrå hadde Surif eit folketal på 13&nbsp;365 i 2007. Alle innbyggjarane er muslimar.

## Kjelder

**Denne artikkelen bygger på «[[:en:Surif|Surif]]» frå ,  den 28. september 2015.* 
*** oppgav desse kjeldene:*



## Bakgrunnsstoff
*Velkomen til Surif
Tarqumiya

**Tarqumiyah** (arabisk ترقوميا) er ein palestinsk by som ligg 12 kilometer nordvest for Hebron. Byen ligg i Hebron guvernement sør på Vestbreidda. I følgje Palestinsk statistisk sentralbyrå hadde byen eit folketal på over 14&nbsp;357 i 2007. 

## Kjelder

**Denne artikkelen bygger på «[[:en:Tarqumiya|Tarqumiya]]» frå ,  den 28. september 2015.* 
*** oppgav desse kjeldene:*



## Bakgrunnsstoff
*Velkomen til Tarqumiya
Beit 'Amra

**Beit 'Amra** (arabisk خربة بيت عمرة) er ein palestinsk by som ligg 12 kilometer sørvest for Hebron. Byen ligg i Hebron guvernement sør på Vestbreidda. I følgje Palestinsk statistisk sentralbyrå hadde byen eit folketal på 2&nbsp;165 i 2007.

## Historie
Den franske oppdagaren Victor Guérin vitja staden i 1863, og skildra han som ein ruin. Han skreiv at «desse ruinane strekkjer seg over ein stor ås, der den lågare delen har god vassforsyning. Mange cisterner er hogde ut i fjellsida. Fleire av desse er utrusta med steinare som skal stoppe vatnet i munninga. På alle sider ser ein gamle underjordiske kammer, som ein gong høyrde til husa som no er øydelagde. Ruinane er dekte av kratt. Tuftene etter to kyrkjer, nesten fullstendig øydelagde, er framleis synlege. Dei er bygde aust til vest begge to, den eine høgare oppe i landsbyen, den andre lenger nede. Ved den første finn ein bitar av ein døypefont.»

I 1883 skildra Palestine Exploration Fund staden i *Survey of Western Palestine* som ein «stad i ruinar på ei høgd, minnar om Khurbet 'Aziz. Cisterner, falleferdige murar, søyler og dekksteinar vart observert».

## Kjelder

**Denne artikkelen bygger på «[[:en:Beit &#39;Amra|Beit &#39;Amra]]» frå ,  den 28. september 2015.*  
 
*
*  
*
Beit Einun

**Beit Einun** eller **Bayt 'Anun** (arabisk بيت عينون) er ein palestinsk landsby i Hebron guvernement, fem kilometer nordaust for Hebron sør på Vestbreidda. I følgje Palestinsk statistisk sentralbyrå hadde landsbyen eit folketal på 1&nbsp;809 innbyggjarar i 2007.

## Historie
Beit Einun er identifisert som den bibelske *Beth-anoth*. Staden vart busett under bysantinsk styre i Palestina. Det vart bygd tre kyrkjer nær sentrum av byen ein gong mellom 400- og 500-talet. Murane er bygde slik at dei truleg må ha blitt ombygd i krossfarartida. Utgravingar har avdekt eit mosaikkgolv i hovuddelen av kyrkja frå den bysantinske tida. Andre funn frå denne tida er to cisterner, to vinpresser og fleire graver.

## Kjelder


**Denne artikkelen bygger på «[[:en:Beit Einun|Beit Einun]]» frå ,  den 28. september 2015.* 
*** oppgav desse kjeldene:*
*  (SWP III, 351)


## Bakgrunnsstoff
* Velkomen til Bayt 'Anun
Beit ar-Rush al-Fauqa

**Beit ar-Rush al-Fauqa** (arabisk بيت الروش الفوقا) er ein palestinsk landsby som ligg 18 kilometer sørvest for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 979 i 2007.

## Kjelder

**Denne artikkelen bygger på «[[:en:Beit ar-Rush al-Fauqa|Beit ar-Rush al-Fauqa]]» frå ,  den 28. september 2015.* 
*** oppgav desse kjeldene:*
Jab'a

**Jab'a** (arabisk الجبعة) er ein palestinsk landsby sentralt på Vestbreidda, 17 kilometer nord for Hebron og 15 kilometer sørvest for Betlehem. Han ligg tre kilometer aust for den grøne linja, i separasjonssonen, omgjeve av israelske busetjingar i Gush Etzion regional kommune og Israel si sperring på Vestbreidda. Nærliggande palestinske byar og landsbyar er Surif like ved Jaba'a, Wadi Fukin og Nahalin i nord. Han er den nordlegaste busetnaden i Hebron guvernement. I følgje Palestinsk statistisk sentralbyrå hadde Jab'a eit folketal på kring 896 i 2007.  

## Historie
Jab'a er datert attende til kanaanittane. Det er òg gjort funn av bysantinsk keramikk.

I 1596 stod Jaba oppført i osmanske skattelister som ein del av Quds *[[nahiya]]* i Quds *[[liwa]]*. Han hadde eit folketal på tre muslimske hushaldningar og betalte skatt for kveite, bygg, oliven, og geiter eller bikubar.

I *The Survey of Western Palestine* (1883) vart Jeba skildra som «ein liten landsby på ein høg, smal rygg, med ein bratt dal i nord. Husa er av stein. I aust er det grotter i klippene.»

I ei folketeljing i 1922 utført av Dei britiske mandatstyresmaktene hadde Al Jaba'a eit folketal på 122, alle muslimar, medan han i folketeljinga i 1931 hadde eit folketal på 176, framleis alle muslimar, som budde i totalt 36 hus.

I 1945 var folketalet i El Jab'a 210, alle arabarar, som eigde 5&nbsp;593 mål land i følgje ei offisiell landmåling. 102 mål var plantasjar og irrigert land, 1&nbsp;880 vart brukt til korndyrking, medan 12 mål var utbygd (urbant) land.

## Kjelder


**Denne artikkelen bygger på «[[:en:Jab&#39;a|Jab&#39;a]]» frå ,  den 28. september 2015.* 
*** oppgav desse kjeldene:*
*
* 
*
*
*
*


## Bakgrunnsstoff
*Velkomen til al-Jab'a
Al-Kum

**Al-Kum** (arabisk الكوم, offisielt **al-Kum-al-Muwarraq-Beit Maqdum-Humsa**) er ein palestinsk landsby sør på Vestbreidda, ein del av Hebron guvernement og 13 kilometer vest for Hebron. Kommunegrensa strekkjer seg frå grensa til Israel i vest til byen Dura i aust. Han hadde eit folketal på 2&nbsp;568 i 2007 i følgje Palestinsk statistisk sentralbyrå.

Den moderne landsbyen vart danna i 1995 då landsbyane al-Kum, al-Muwarraq, Beit Maqdum og Humsa vvart slått saman. Al-Kum og Beit Maqdum vart grunnlagde ein gong tidleg på 1800-talet under det osmanske styret i Palestina. 

## Kjelder

**Denne artikkelen bygger på «[[:en:Al-Kum|Al-Kum]]» frå ,  den 28. september 2015.* 
*** oppgav desse kjeldene:*
Al-Ramadien

**Al-Ramadin** (arabisk الرماضين) er ein palestinsk landsby som ligg 24 kilometer sørvest for Hebron og omfattar den mindre landsbyen 'Arab al-Fureijat i søraust. Landsbyen er ein del av Hebron guvernement sør på Vestbreidda. I følgje Palestinsk statistisk sentralbyrå hadde dei to landsbyane i lag eit folketal på 3&nbsp;853 i 2007. 

Al-Ramadin og 'Arab al-Fureijat vart grunnlagd av beduinar som flykta frå det tradisjonelle området sitt i nærleiken av Beersheba i Negev for forstadane i ad-Dhahiriya. Namnet «al-Ramadin» kjem frå «Ramadan», patrikaren til hovudstamma som grunnla den moderne landsbyen etter den arabisk-israelske krigen i 1948. 

## Kjelder

**Denne artikkelen bygger på «[[:en:Al-Ramadien|Al-Ramadien]]» frå ,  den 28. september 2015.* 
*** oppgav desse kjeldene:*
Zif i Hebron

**Zif** (arabisk زيف) er ein palestinsk landsby som ligg 7&nbsp;km sør for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde Zif eit folketal på 848 i 2007. 

Bibelforskaren Edward Robinson identifiserte den moderne byen Zif og den nærliggande Tell Zif med Zif som er skildra i Bibelen som ein by i Judeafjella. Det var her David gøymde seg frå Saul. 

Zif hadde ein jødisk folkesetnad fram til minst 300-talet, men vart kristen under bysantinsk tid.

## Kjelder

**Denne artikkelen bygger på «[[:en:Zif, Hebron|Zif, Hebron]]» frå ,  den 28. september 2015.* 
*** oppgav desse kjeldene:*
Gunnar Thoresen

**Gunnar Nils Thoresen** () var ein norsk fotballspelar frå Larvik som spelte 64 landskampar og skåra 22 landslagsmål i tida 1946-59. Han deltok i Sommar-OL 1952 i Helsinki.

Thoresen spelte all si tid på Larvik Turn, debuterte i 1937 og la opp i 1962. Han vart seriemeister i 1952/53, 1954/55 og 1955/56, i 1956 tapte Larvik Turn og Thoresen cupfinalen 1–2 mot IK Skeid. Både i 1953 og 1954 vart han toppskårar i Hovedserien. Til saman skåra han 91 mål i toppseriekampar.

Han var far til Hallvar Thoresen.

## Kjelder


**Denne artikkelen bygger på «[[:nb:Gunnar Thoresen|Gunnar Thoresen]]» frå ,  den 28. september 2015.*
Harry Boye Karlsen

**Harry Boye Karlsen** () var ein norsk fotballspelar frå Horten, som i tida 1946-56 spelte 58 landskampar i Noregs forsvarsrekke 1956 og skåra fire landslagsmål. Han deltok i Sommar-OL 1952 i Helsinki.

I 1946 vart han norsk meister med oslolubben Lyn. Seinare melde han overgang til Larvik Turn og vart så seriemeister i sesongane 1952/53, 1954/55 og 1955/56 med Larvik Turn. Hausten 1956 var han med då Larvik Turn tapte 1-2 for IK Skeid i cupfinalen på Ullevaal stadion. Dei siste åra som aktiv spelte han for Ørn i fødebyen Horten.

Karlsen døydde i Larvik.

## Kjelder

**Denne artikkelen bygger på «[[:nb:Harry Boye Karlsen|Harry Boye Karlsen]]» frå ,  den 28. september 2015.*